ธนกร วอน ปชช.เชื่อมั่น บิ๊กตู่ แก้โควิด-19 อย่าบิดเบือนมุ่งโจมตี รบ.
ธนกร โฆษกพปชร.ขอประชาชนเชื่อมั่น บิ๊กตู่ แก้ปัญหาไวรัสโควิด-19 แจง ยินดีรับฟังทุกฝ่าย วอน ผู้ไม่หวังดีอย่าบิดเบือนมุ่งโจมตีรัฐบาล สร้างความหวาดกลัวให้ประชาชนวันที่ 11 มี.ค. นายธนกร วังบุญคงชนะ โฆษกพรรคพลังประชารัฐ กล่าวว่า สถานการณ์ไวรัสโควิด-19 ยังคงแพร่ระบาดทั่วโลก สำหรับประเทศไทยนั้น รัฐบาลภายใต้การนำของ พล.อ.ประยุทธ์ จันทร์โอชา นายกรัฐมนตรี และรมว.กลาโหม ได้ให้ความสำคัญในการแก้ปัญหาไว้รัสโควิด-19 โดยสั่งการให้หน่วยงานที่เกี่ยวข้องเฝ้าระวัง ป้องกันอย่างเต็มที่ ทำงาน 24 ชั่วโมง พร้อมทั้งสั่งการอย่างเด็ดขาดหากใครหาประโยชน์จากความทุกข์ร้อนของพี่น้องประชาชน จะดำเนินการตามกฎหมายทันที ไม่มีข้อยกเว้น จึงอยากฝากไปยังพี่น้องประชาชนทั่วประเทศให้ติดตามข่าวสารทางราชการอย่างใกล้ชิด และขอให้มีสติในการติดตามข้อมูลข่าวสารผ่านโซเชียลมีเดียต่างๆ อย่าตื่นกลัว ขอให้ปฏิบัติตามคำแนะนำของกระทรวงสาธารณสุขอย่างเคร่งครัด ทั้งนี้ รัฐบาลพร้อมรับฟังข้อเสนอแนะที่เป็นประโยชน์ของทุกฝ่าย ขอให้ร่วมแรงร่วมใจฝ่าวิกฤติไปด้วยกันนายธนกร กล่าวอีกว่า อยากจะฝากไปยังบุคคลบางกลุ่มที่พยายามบิดเบือนข้อมูลในโซเชียลมีเดียโจมตีรัฐบาล สร้างความหวาดกลัวให้กับประชาชน วันนี้รัฐบาลรับฟังข้อมูลทุกฝ่าย พยายามทุกอย่าง ออกมาตรการหลายอย่างเพื่อแก้ปัญหาผลกระทบต่างๆ ไม่ว่าจะเป็นชีวิตความเป็นอยู่ของประชาชน สาธารณสุข เศรษฐกิจ ตนอยากจะให้พี่น้องประชาชนเห็นถึงความทุ่มเทและตั้งใจทำงานของ พล.อ.ประยุทธ์ ด้วย แม้นายกฯ จะเหนื่อยมาก แต่ท่านก็ไม่ท้อ แม้บางครั้งอาจไม่ถูกใจกองเชียร์ บางครั้งอาจขาดตกบกพร่องไปบ้าง แต่ท่านก็ทำเต็มที่ แก้ไขและปรับปรุงให้ดีขึ้นต่อไป ดังนั้น ขอให้ประชาชนมั่นใจนายกฯ ที่ชื่อ พล.อ.ประยุทธ์
ธนกร โฆษกพปชร.ขอประชาชนเชื่อมั่น บิ๊กตู่ แก้ปัญหาไวรัสโควิด-19 แจง ยินดีรับฟังทุกฝ่าย วอน ผู้ไม่หวังดีอย่าบิดเบือนมุ่งโจมตีรัฐบาล สร้างความหวาดกลัวให้ประชาชน
โควิด-19,กักตุนหน้ากากอนามัย,ตุนหน้ากาก,ธนกร วังบุญคงชนะ,โฆษกพปชร.,เชื่อมั่นบิ๊กตู่,ประยุทธ์ จันทร์โอชา,ข่าวทั่วไป